
СИЙРАТИ НАБИЙ 


БИСМИЛЛАХИР РОХМАНИР РОХИЙМ 


Аллоҳ таоло Пайғамбар алайҳиссалом ҳақида 
Қуръони каримнинг бир неча ўрнида шундай 
марҳамат қилади; 


«талал 


“(Эй Муҳаммад алайҳиссалом), дарҳақиқат, 
Биз Сизни оламларга фақат Раҳмат (яъни Ал- 
лоҳнинг Раҳмати-жаннатига етаклагувчи) қилиб 
юбордик” (Анбиё сураси, 107-оят). 


eas 


“Эй Пайғамбар (алайҳиссалом), дархакиат, 
bus Сизни (Киёмат Кунида барча умматлар усти- 
да) гувохлик берувчи, (муминларга жаннат хаки- 
да) хушхабар элтгувчи ва (кофирларни дузах азо- 
бидан) огохлантирувчи хамда Аллохнинг из- 
ни-иродаси билан У Зота (яьни Унинг динига) 
даъват килгувчи килиб ва (Хак йулни) курса- 
тувчи нурли чироқ қилиб юборгандирмиз” (Ах- 
зоб сураси, 45-46-оят). 


carat 


“(Эй муминлар) албатта сизлар учун — Ал- 
лохга ва охират кунидан умидвор булган хамда 
Аллохни куп ёд килган кишилар учун — Аллох- 
нинг Пайгамбарида (у зотнинг иймон-эьтикоди 
ва хулк-атворида) гузал намуна бордир” (Ахзоб су- 


раси, 21-оят). 


“(Эй Мухаммад алайхиссалом), албатта, Сиз 
учун (кофирларнинг бундай озорларига сабр-токат 
килганингиз сабабли) битмас-туганмас ажр-муко- 
фот бордир. Албатта, Сиз улуғ хулқ устидадурсиз” 
(Қалам сураси, 3—4-оят). 


rented 


“Эй муминлар! Аллохга итоат этингиз ва 
Пайгамбарга итоат этингиз! Ва (куфр ё мунофик- 
лик йулига кириш билан килган) амалларингизни 
ботил-бефойда килиб куйманглар!” (Мухаммад сураси, 
33-оят) 


om 


“Кимда-ким Аллох Ba Элчисига итоат этса, 
ана ушалар Аллох инъомларига сазовор булган 
зотлар — пайғамбарлар, сиддиклар (хак-рост иймон 
эгалари), шахидлар ва солихлар (факат яхши амал- 
лар билан утган кишилар) билан бирга булурлар. 
Ана ушалар энг яхши дуст-хамрохлардир” (Нисо су- 
раси, 69-оят). 


мөн 


“Албатта, Аллох хам, Унинг фаришталари 
хам Пайғамбарга дуою салавот айтурлар. Эй му- 
минлар, сизлар хам у зотга салавот ва салом ай- 
тинглар!” (Ахзоб сураси, 56-оят) 


Сузбоши 


Аллохнинг суюкли Расули, Пайгамбарларнинг тожи 
Мухаммад Мустафо соллаллоху алайхи ва салламга уммат 
булишдек бахтни бизларга насиб килган Раббимизга беадад 
хамду санолар булсин! 


Уз хаёти билан тенгсиз Урнак, намуна булган, бутун 
хакикатларнинг нури булмиш Пайгамбар алайхиссаломга 
хисобсиз салоту саломлар айтамиз. 


Аллоҳ таоло Мухаммад алайхиссаломни оғир бир за- 
монда пайғамбар қилиб юборди. Дунё зулм коронгиликлари 
ичида бўғилган бир даврда одамларни зулматдан ойдинликка 
олиб чиқувчи йўлбошчи қилди. У зотни ваҳшийлик, исён ва 
ғафлат ҳукмрон бўлган жоҳилият коронгиликлари ичида 
оламга нур таратувчи Сурайё юлдузи этди. 


Аллоҳ таоло у зотни жонлию жонсиз бутун борлиққа, 
тошу тупроққа, анҳору денгизга, еру осмонга, замону макон- 
га ҳамда инсониятга тенгсиз раҳмат қилиб юборди. Барака, 
ҳидоят, марҳамат, шафқат ва нажот сабабчиси қилди. 


Муҳаммад Мустафо соллаллоҳу алайҳи ва саллам шун- 
дай бир раҳматки, бутун бир борлиқ у зотнинг ҳурматидан 
яратилди. Ва ҳар бир банданинг Ҳақ олдидаги баҳоси ҳам у 
зотга бўлган муҳаббати микдоричадир. 

Муҳаммад Мустафо соллаллоҳу алайҳи ва саллам шун- 
дай бир раҳматки, шафкат ва марҳамати бутун инсониятни, 
ҳатто махлукотни ўз ичига олувчидир. 

газах Хазрати Мухаммад Мустафо (соллаллоҳу алайҳи ва саллам) 


Муҳаммад Мустафо соллаллоҳу алайҳи ва саллам шун- 
дай раҳматки, Аллоҳ таоло тарафидан бутун кўнгилларга бе- 
риладиган абадий оби ҳаёт, файзу бараканинг манбаидир. 


Муҳаммад Мустафо соллаллоҳу алайҳи ва саллам шун- 
дай бир раҳматки, у зот сабаб ҳидоят манбаи бўлган Қуръони 
карим нозил қилинди. 


Муҳаммад Мустафо соллаллоҳу алайҳи ва саллам шун- 
дай раҳматки, Аллоҳ у зотга меърожни насиб этди. 


Муҳаммад Мустафо соллаллоҳу алайҳи ва саллам шун- 
дай раҳматки, у зот бўлмаганда бутун оламлар куп-курук 
чўлга айланар эди. 


Муҳаммад Мустафо соллаллоҳу алайҳи ва саллам шун- 
дай раҳматки, яратилишнинг боши у зотнинг нури билан ву- 
жудга келди. 


Муҳаммад Мустафо соллаллоҳу алайҳи ва саллам шун- 
дай раҳматки, қаерда бир гўзаллик бўлса, ўша гўзаллик шу 
зотнинг инъикосидир. У зотнинг ҳурматидан яратилгандир. 

Муҳаммад Мустафо соллаллоҳу алайҳи ва саллам шун- 
дай бир раҳматки, Аллоҳ таоло Ўзининг Каломида у зотнинг 
қадри ҳақида баён этади, салавот айтади... 


У зот келтирган илму ирфон жаҳолат денгизларида 
чўкаётган, исён тутунлари ичида бўғилаётган инсониятни 
ҳақиқат осмонига олиб чиқди. Тоза ҳаводан нафас олдирди. 
Тошдек қотган қалблар, у зотнинг файзлари билан хамирдек 
юмшоқ ҳолга келдилар. Поклигини йўқотган қалблар у зот- 
нинг биллур булокларидан тозаланиб, ойдин нур тўла макон- 
га айландилар. 


Масалан, ҳидоятдан аввал ҳабаш Ваҳший кўзи қонга 
тўлган KOHXYp, ҳайвонсифат бир одам эди. Ҳидоят топгандан 
сўнг эса, у зотнинг шарофатларидан кўзи ёшга тўлган бир 








Сізбоши «ыз 


сахобийга айланди. У каби адашган, ёмонлик сифатлари ичи- 
да рухан улик булган инсонлар Пайгамбар алайхиссалом- 
нинг тарбиялари остида хидоят манбаидан кониб, абадий 
тирикликка ковушдилар. Хаммалари “Хазрат” унвонига зга 
булиб, улугликка зришдилар. 

Буларнинг хаммаси шуни курсатмокдаки, Пайгамбар 
алайхиссалом Аллох таоло яратган энг буюк илохий санъат 
асаридир. Зохиру ботинлари знг мукаммал, знг мукаррам, 
энг махбуб зотдир. Зеро, дунёда бирор бир хакикат кутби 
бўлса, у ана шу улуғ зотнинг аксларидир. Ёки қайси бир со- 
лиҳ сўфий, авлиё, жаҳонгир бўлса, улар ҳам ана шу намуна 
шахсдан бир аксдир. Чунки у зот Аллоҳ таолонинг армуғон 
қилиб юборган лутфи, раҳматидирлар. Шунинг учун Аллох- 
га яқин бўлишнинг, ризои Илоҳийга етишнинг йўли у зотга 
бўлган муҳаббат ила боғлиқдир. Бу ҳақиқат ҳақида шундай 
марҳамат қилинади: 


“(Эй Муҳаммад алайҳиссалом), айтинг: “Агар сизлар 
Аллоҳни севсангиз, менга эргашинглар. (Шунда) Аллоҳ 
ҳам сизларни севади ва гуноҳларингизни мағфират қила- 
ди. Аллоҳ (гунохларни) ниҳоятда мағфират қилувчи, 
мехрибондир” (Оли Имрон сураси, 31-оят). 

Аллоҳга иймон келтирган ҳеч бир жон бу ҳиссиётдан, бу 


туйғулардан бегона бўлмаслиги керак. Бу Аллоҳнинг кало- 
мидаги оятларнинг тақозосидир. 


Аллоҳга бўлган муҳаббатнинг даражаси Расулуллоҳ 
соллаллоҳу алайҳи ва салламга эргашиш, у зотга боғланиш 
билан ўлчанади. Ҳақиқий иймон шуни тақозо этади. Банда 
бундан бошка ҳеч бир йўл билан ўзини Аллохга севдирол- 
майди. Аллоҳга ўзини севдиролмаганнинг амали эса хабата- 
дир. 

озна» Хазрати Мухаммад Мустафо (соллаллоҳу алайҳи ва саллам) 


Демак, ҳаётимиз ва кўнглимизнинг марказида ҳар доим 
Пайғамбаримиз Муҳаммад алайҳиссалом туришлари керак. 
У зотнинг тенгсиз ўрнак шахсиятлари хулқимизнинг ягона 
меъмори бўлмоғи лозим. 


Шунинг учун ҳам Расулуллоҳнини яхшироқ билмоқлик- 
ка эҳтиёжимиз каттадир. Эҳтиёж шунчаларки, у зотни жуда 
ҳам яқиндан ҳис қилишмиз, у зотдек нафас олишимиз, юрак 
уришларимизни у зот билан бирлаштиришимиз, саҳобалар 
миосли, бағри ёниқ ошиқлар каби севишимиз керак. Суннат- 
га амал қилишни умримиз асосий ўринга куйишимиз даркор. 


Биз ожизларда бундай даражаларга етмоқликнинг имко- 
ни бўлмаса-да, ҳеч йўқ шу йўлда юришнинг ўзи катта бахт- 
дир. Зеро, у зотнинг тенгсиз шахсиятларидан озгина ҳисса 
олишнинг ўзи абадий висол эшигидир. 


Пайғамбаримиз Муҳаммад алайҳиссаломнинг шахсият- 
ларини яқиндан танитмоқ учун қўлингиздаги бу кичик асар- 
ни сиз азизларга такдим этяпмиз. 


Балки, сузларимиз у зотга лойиқ бўлмагандир. Лекин 
барчамиз имкониятимиз даражасида у кишидан намуна ол- 
MOKKa бурчлимиз. Чунки Илоҳий раҳмат бўлган зотга шукро- 
налик ҳолида бўлишимиз зарурдир. У зотнинг бутун оламга 
раҳмат ва ҳидоят ҳузури эканликларини кучимиз етганича 
инсониятга улашмоғимиз лозим. Янгидан янги буҳронлар 
билан бўғилаётган замон кишиларига бу ҳақда етказишда 
бир кўприк бўла олишимиз энг буюк вазифамиздир. У зотни 
тилларимиз қотиб қолгунча энг гўзал шаклда танитмоклик у 
зотга бўлган вафодорлик каби бурчимиздир. Хусусан, у зот- 
ни тимсол этиб кўрсатмоқ биз учун буюк шараф, буюк бир 
неъматдир... Шоир бу ҳақда шундай дейди: 

Расулуллох бор кунлар 
Эрур кунлар гултожи, 
Бармогидан оккан сув 
Турар болдан бож сураб. 


Покиза зот, холис зот, 
Икки олам сирожи, 
Пайгамбаринг хурмати 
Айбимиз кечир, ё Рабб! 


(Сайрий) 


Аллоҳ таоло барчамизни у зотнинг шахсиятларидан 
баҳраманд қилсин! Кўнгилларимизни у зотга ошиқ қилсин! 
У зотга боғлиқлик ва таслим бўлишлик билан тақво имтиҳо- 
нимизда бизларни муваффақиятга эга қилиб, Илоҳий муҳаб- 
бати ва ризосига муваффақ айласин! Амин... 


Ж 

% Тенгсиз намуна шахс 


% Усваи ҳасана — энг гўзал ўрнак 


Мухаммад Мустафо соллаллоху алайхи 
васаллам — тенгсиз урнак шахс 


Борликнинг асл хилкати булган “Нури Мухаммад” яра- 
тилиш жихатидан биринчи, Пайгамбарлик макомидан эса 
охиргисидирлар. Бу улуг нур энг покиза, энг асл насаблардан 
давом этиб келиб оталари Абдуллохгача етган. 


Коинот Расулуллох соллаллоху алайхи ва салламнинг 
нурларидан пайдо килинган. Борликдаги минг бир турли 
накш ва Илохий кудрат излари, у зотнинг нурларидан бир та- 
бассумдир. 

Одам алайхиссаломнинг тупрокларига Расулуллохнинг 
тупрокларидан бир насиба кунгани учун Одам алайхисса- 
ломнинг тавбаси кабул булган. Хадиси шарифда: 

“Одам алайхиссалом жаннатдан чикарилганда килган 
хатоларини англаб: 


«В Раббим! Мухаммад хурмати учун кечирмогингни 
тилайман”, дедилар. 


Аллох таоло унга: 

“Эй Одам, хали яратмаганим Мухаммадни каердан 
танийсан?” деди. 

Одам алайхиссалом: 

“Аллохим! Сен мени яратиб рухингдан пуфлаганингда 
бошими кутариб карасам, аршнинг устунларида “Лаа илааха 
иллаллоху Мухаммадур Расулуллох” деб ёзганларини кур- 

casas Хазрати Мухаммад Мустафо (соллаллоҳу алайҳи ва саллам) 


дим. Билдимки, Сен Уз Зотинг ёнига яратилганлардан фақат- 
гина энг севимлисининг номинигина қўшасан!” деди. 


Шунда Аллоҳ таоло: 


“Тўғри айтдинг, эй Одам! Дарҳақиқат, у мен учун яра- 
тилганларнинг энг севимлисидир. Унинг ҳурматидан менга 
дуо қил. Мен ҳам сени кечирдим. Зеро, Муҳаммад бўлмаса 
эди, сени яратмасдим”, деди (Ҳоким, “Мустадрок ас Саҳихайн”, Бай- 
рут 1990. 2. 672/4228). 


Шундай қилиб, Одам алайҳиссалом Пайғамбаримиз 
Муҳаммад алайҳиссаломни восита қилиб дуо қилдилар ва ке- 
чирилишга муваффақ бўлдилар. У зот сабаб Иброҳим алай- 
ҳиссалом учун олов салқин гулзорга айланди. Исмоил алай- 
ҳиссаломга осмондан курбонлик учун қўчкор туширилди. 


Демак, пайғамбарлар ҳам у зотнинг хурматларидан 
Илоҳий раҳматга эга бўлдилар. Ҳаттоки, Мусо алайҳисса- 
ломдек пайғамбар ҳам у зотга тобеъ бўлишни, тобеъ бўлиш 
баракасига эришиш учун у зотга уммат бўлишни хохлаган- 
лар. 

Катода ибн Нўъмон розияллоху анхунинг нақл килиши- 
ча, Мусо алайҳиссалом шундай дейдилар: 

“Ё Рабб! Менга берилган саҳифаларда инсонлар орасида 
шундай инсонлар айтилганини, уларда яхшиликка буюриб 
ёмонликдан қайтарадиган энг яхши бир умматдан баҳс қи- 
лингани кўрдим. Аллоҳим, уларни менинг умматим қил!” 


Аллоҳ таоло: 
“Улар Аҳмаднинг умматидир”, деди. 


Мусо алайҳиссалом: 








Тенгсиз ўрнак шахс «ғ®ъфәзҳэ 


“Раббим! Яна ўша саҳифаларда дунёга келишда охирги, 
жаннатга киришда эса биринчи бўлган уммат ҳақида гап ке- 
тади. Уларни менинг умматим қил”, деди. 


Аллоҳ таоло: 

“Улар Аҳмаднинг умматидир”, деди. 

Мусо алайҳиссалом: 

“Раббим! Яна унда бир уммат ҳақида айтиладики, улар- 
нинг инжиллари (китоблари) қалбларидадир, ёддан ўқийди- 
лар. Ҳолбуки, булардан аввалгилар китобларига қараб укир- 
дилар, китоблари йўқолгач, ундан бирон нарсани эслай ол- 
мас эдилар. Шубҳасизки, Сен бу умматга аввал ҳеч кимга 
бермаганинг ёдда сақлаш, муҳофаза қилиш қувватини бериб- 
санки, улар ёдида сақлайдилар. Уларни менинг умматим 
қил”, деди. 

Аллоҳ таоло: 

“Улар Аҳмаднинг умматидир”, деди. 

Мусо алайҳиссалом: 

“Раббим! Яна унда олдинги китобларга ҳам иймон кел- 
тирган, ҳар турли пасткашликка қарши бўлган, ёлғончи, бир 
кўзли Дажжол билан уришадиган уммат келади деб, айтила- 
ди. Ўшаларни менга уммат қил”, деди. 

Аллоҳ таоло: 

“У Аҳмаднинг умматидир”, деди. 

Мусо алайҳиссалом: 

“Раббим! Унда яна шундай бир уммат ҳақида айтиляпти- 
ки, улардан биронтаси бир яхшиликка ният қилса-ю, аммо 


Ўша яхшиликни адо этолмай қолса, унга бир яхшилик ёзила- 
ди. Агар қила олса, YH баробардан етти юз баробаргача 

casas Хазрати Муҳаммад Мустафо (соллаллоҳу алайҳи ва саллам) 


кўпайтириб савоб ёзилади. Уларни менинг умматим қил”, 
деди. 

Аллоҳ таоло: 

“Улар Аҳмаднинг умматидир”, деди. 


Шунда Мусо алайҳиссалом, қўлидаги лавҳаларни бир 
тарафга қўйиб: “Аллоҳим! Мени ҳам Аҳмаднинг умматидан 
айла!” деб ёлворди (Табарий, “Жамиул баён ат Тавил Қуръон”, Қуръон 
Азимишшон 1-4. Байрут 10, 88, 3, 253, Аъроф). 


Шаршарага ўхшаб баракали бўлган барча Пайғамбарлар 
оламларга раҳмат қилиб юборилган Ҳазрати Муҳаммад My- 
стафо соллаллоҳу алайҳи ва салламнинг келишлари хушха- 
барини берувчилар эдилар... 


Ва ниҳоят кутилаётган у Нур милодий 571 йилда, рабиъ- 
ул аввалнинг ўн иккинчисида, тонг вақтида, қуёш чиқмасдан 
бир оз олдин дунёга келдилар. Абдуллоҳ ва Оминанинг авло- 
ди бўлиб, бутун оламни шарафлантирдилар. У зотнинг туғи- 
лишлари билан Аллоҳнинг раҳмати оламга ёйилди. Кечаю 
кундузнинг ранги ўзгарди. Туйғулар теранлашди. Сўзлар, 
суҳбатлар, лаззатлар етуклашди. Ҳар бир нарса алоҳида маъ- 
но, бошқача латофат пайдо қилди. Бутлар ерга кулади. Ки- 
сролар шахри бўлган Мадян саройларида устунлар, минора- 
лар кулади. Сафо чўли зулм боткоклигидан куриди. Кунгил- 
лар файзу баракага тўлди. Бу барака бутун коинотни, замону 
маконни куршаб олди. 


Агар бутун фазилатларни ўзида жамлаган Пайғамбар 
алайҳиссалом дунёга келмаганда, инсоният қиёматгача зул- 
му даҳшат ичида қолар эди. Кучлилар кучсизни эзар, асир 
қилиб оларди. Мувозанат ёмонлик томонга оғиб кетарди. 
Дунё золимларга, кучлиларга тегишли бўларди. Шоир бу 
ҳолни қандай гўзал ифодалайди: 








Тенгсиз ўрнак шахс Єёвьөа хэ 


Ё Расулуллоҳ, агар келмасайдинг оламга, 
Очилмас эрди гуллар, сайрамасди булбуллар, 
Мажхул исмдай Одам ғарқ бўларди мотамга, 
Борлиқнинг маъноси қолмас эди ҳам у кунлар. 


Мавлано Жалолиддин Румий қуддиса сирруҳу ҳам, 
ғам-аламга кўксини қалқон қилган, зулмларни бартараф қил- 
ган, бутларни синдирган Пайғамбар алайҳиссаломга қанча- 
лар миннатдорлик ҳис қилмоғимиз кераклигини шундай 
ифода қилади: 

“Эй бугун мусулмон бўлган одам! Агар Пайғамбар алай- 
ҳиссалом сайъ ва ғайрати билан бутларни синдирмаса эди, 
ҳозир сен ҳам аждодларинг каби уларга сиғинар эдинг”. 


Маданиятдан узок, жоҳил бир қавм ичидан чиққан оми, 
яъни укимаган бир инсон ўртага қўйган илм ва ҳикмат ўша 
давр инсонларини ожиз қолдирди. У зот ҳеч ким эришмаган, 
қиёматга қадар ҳам эриша олмайдиган бир мўъжиза билан 
келгандилар. Қуръони карим ўтмишдаги тарихий ҳодисалар- 
дан тортиб, келажакда зоҳир бўладиган ҳолатларгача – барча 
илмий масалаларни собитлик билан баён қилган. 1400 йил- 
дан бери ҳеч қандай кашфиёт уларни ёлғонга чиқара олгани 
йўқ, чиқара олмайди ҳам. Ҳолбуки, бугунги кунга қадар ду- 
нёнинг энг машҳур комусшунослари ҳам бор-йўғи ҳар йили 
бир жилд китоб чиқара оладилар. 


Пайғамбаримиз алайҳиссалом инсонлардан дарс олма- 
дилар. Аммо бутун инсониятни куткарувчи, ғайб оламининг 
таржимони ва Ҳақ таоло мактабининг муаллими бўла олди- 
лар. 

Мусо алайҳиссалом бир қанча ҳукмларни келтирганди. 
Довуд алайҳиссалом Аллоҳга дуо ва муножотлари билан 
мумтоз бўлган эди. Исо алайҳиссалом яхши ахлоқлар билан 
зийнатланган тақвога тўла ҳаётни ўргатмоқ учун жўнатил- 








LAI 





LAP 


озна Хазрати Мухаммад Мустафо (соллаллоҳу алайҳи ва саллам) 


ганди. Муҳаммад Мустафо соллаллоҳу алайҳи ва саллам эса 
уларнинг барчасини келтирдилар. Ҳукмларни баён қилди- 
лар. Нафсни поклаб, соф қалб билан Аллоҳга дуо килмокни 
Ўргатдилар. Энг гўзал ахлоқни ўз ҳаётлари давомида яшаб 
кўрсатдилар. Дунёнинг ёлғончилигига ишонмай, алданмай 
ҳаёт кечиришни таълим бердилар. Қисқаси, барча пайғам- 
барларнинг салоҳият ва вазифаларини ўзларида жамлаб кўр- 
сатдилар. 


Насабу одобдаги, жамолу камолдаги саодат у зотда жам- 
ланган эди. 


Қирқ йил жоҳил бир қавм ичида яшадилар. У зот кейин- 
чалик ўртага қўядиган мукаммалликларнинг кўпи халқлари- 
га номаълум эди. Амалдор ёки воиз эмасдилар. Қўмондонлик 
у 6кда турсин, ҳатто оддий аскар бўлиб ҳам танилмаган эди- 
лар. Аммо у зотнинг қирқ ёшга етишлари инсоният учун 
буюк бир даврни келтирди. Муҳаммад алайҳиссалом ўзидан 
олдин яшаб ўтган миллатлар ҳақида ҳам, пайғамбарларнинг 
тарихи ҳақида ҳам билмас эдилар. Қиёмат куни тўғрисида, 
жаннат ва жаҳаннам тўғрисида сўз очганларини ҳеч ким 
эшитмаган эди. Фақатгина ўзига хос олий бир ҳаёт ичида, 
улуғ ахлоқ ила яшар эдилар. Лекин Илоҳий бир вазифа билан 
Ҳиро ғоридан қайтганларида бутунлай ўзгарган эдилар. Ис- 
ломга даъватни бошлаганларида бутун Арабистон ҳайрат 
ичида қолди. Бағоят гўзал ва мукаммал хитоблари уларни гўё 
сехрлаб куйганди. Шоирлар ва бошка сўз усталари ҳайратга 
тушиб лол қолишди. Шундан кейин ҳеч бир шоир ўзининг 
машхур шеърини Каъба деворига оса олмай колди. Асрлар 
бўйи давом этиб келаётган бу анъаналари тарихга айланди. 
Ниҳоятда машҳур бўлган Имрул Қайснинг шеърни яхши ту- 
шунадиган синглиси: 


Ҳуд сурасининг 44-оятини эшитиб: 

“Энди ҳеч ким бир нарса дея олмайди. Қариндошимнинг 
шеърлари фахрли ўринда туролмайди!..” деб Имрул Қайс- 
нинг энг юқорида турадиган қасидасини Каъба деворидан 
туширди. Осиб қўйилган бошқа шеърларни ҳам бирма-бир 
туширишди (Аҳмад, Жавдат Пошо, Қасасул Анбиё ва Таварихулхулафо, 
Истанбул, 1976, 1.83). 


Расулуллоҳ соллаллоҳу алайҳи ва саллам бутун инсон- 
ларга Аллоҳнинг элчиси эканликларини ўз ҳаётлари орқали 
таълим бердилар. 


Энг етук олимлар умр бўйи ўз илмий изланишларида 
ижтимоий, маданий, иқтисодий, оилавий ва миллатлараро 
алоқалар каби ҳар соҳадаги, энг мукаммал қоидаларни баён 
қилишади. Инсонлар етук билимга ва тажрибага эга бўлган- 
лари сари ҳаёт ҳақиқатини тўлиқ англайдилар. 


Бундан аввал қўлига қилич ушламаган, ҳарбий таълим 
кўрмаган улуғ пайғамбар эса тавҳид курашида, кескин жан- 
гларда жасур ва шижоатли аскар, қобилиятли қўмондон бул- 
дилар. Уйма-уй юриб Аллоҳнинг динини инсонларга етказ- 
ди. Насиб қилмаганлар эса ўзларига келган ҳидоят қуёшини 
тўсиб, бепарволарча абадий зулматни хоҳлаб рад қилишди. 
Ҳаттоки қалблари қотганлигидан у зотга қўпол муомала қи- 
лишди. Пайғамбаримиз ўзларига қилинган бу қўпол муома- 
ладан эмас, уларнинг ғафлатда қолишидан афсусланар эди- 
лар. Мана бу ояти карима эса қалби муҳрланганларга айтиш 
Аллоҳнинг Ўз расулига ўргатган каломи эди: 


“(Эй Муҳаммад алайҳиссалом, уларга) айтинг: “Мен 
(Қуръонни етказганим учун) сизлардан бирон ажр-ҳақ 
сўрамайман ва мен сохтакорлардан (яъни ёлғондан пай- 
ғамбарликни даъво қилгувчи кимсалардан) ҳам эмасман (Сод 
сураси, 86-оят). 

Тўққиз йил ичида душманнинг учдан бирига тенг кела- 
диган аскар билан бутун Арабистонни фатҳ қилдилар. Бунга 
ҳар икки тарафдан ҳам оз талафот кўриш эвазига эришдилар. 
Ўз даврининг ақлсиз, тарбиясиз инсонлари ерга урган ўша 
руҳоний куч ва аскарий таълим билан мўъжизавий мавуф- 
фақиятларни қўлга киритдилар. Ўша даврдаги энг ҳайбатли 
ва кучли икки давлат – Рум ва Форс давлатларини инқирозга 
учратдилар. Инсониятнинг ахлоқи бутунлай бузилган бир 
даврда инқилоб қилдилар. Золимларни енгиб, мазлумлар- 
нинг кўз ёшларини тиндирдилар. Етимларнинг сочларига у 
муборак қўллари тароқ бўлди. У зотнинг тасаллилари билан 
кўнгиллар гамдан кутулди. 


Мехмед Акиф бу манзарани шундай ифодалайди: 


Маъноси: Дейдилар киркка кириб етим боши, 
Бошлар ва оёқлар сувларга кирди! 


Бир нафасда қутқарди у инсонларни, 
Бир ҳамлада Қайсару Кисрони енгди! 
Эзилган ожизнинг тирилди ҳаққи, 
Завол келмай бўзарди золимнинг ақли! 


Оламларга раҳмат эди у шаръи мубини, 
Адл сўрар юртларга ҳам у бориб етди! 
Қарздордир муъминлар у маъсум зотдан, 
Ё Раб, маҳшарда иймон ила тирилтир! 


Пайғамбарларнинг сарвари бўлган Муҳаммад Мустафо 
соллаллоҳу алайҳи ва салламнинг сийратлари бир денгиз 
бўлса, бошқа пайғамбарлар у денгизга қуйилувчи дарёлар ка- 
бидирлар. У зот, ривоятларга кўра, ўзларидан аввал келган 
йигирма тўрт минг Пайғамбарда билинган ва билинмаган гу- 
зал ахлоққа эга бўлдилар. Қиёматга қадар юзага келадиган 
масалаларнинг ҳал этилишида намуна бир шахс бўла олди- 








Тенгсиз ўрнак шахс тязьйнаать 


лар. Шунинг учун у зот бутун инсониятга охирзамон Набий- 
си қилиб юборилганлар. Ўзлари бу сифатни баён қилиб: 


“Мен гўзал ахлоқни камолга етказиш учун юборилдим” 
деганлар (Муватто Хуан-Хулк, 8). 


Ж 








CLAP 





LRP 


Энг гузал урнак 


Тарихда бутун хаёти энг нозик нукталаригача исботла- 
ниб урганилган ягона инсон Мухаммад Мустафо соллаллоху 
алайхи ва салламдирлар. Бошка пайгамбарлар силсиласи- 
нинг инсониятни Ҳаққа Ba яхшиликка йўналтирган манбала- 
ри маълум микдордагина етиб келган. 


Пайғамбаримиз алайҳиссаломнинг ҳаётларидаги энг 
дақиқ дамлар, бутун феъл-атворлари, сўзлари, ҳатто туйғула- 
ригача бирма-бир кузатилиб тарихнинг шараф лавҳаларига 
айлантирилган. 


Дарҳақиқат, булар Аллоҳнинг марҳамати билан асрлар 
оша то Қиёматга қадар давом этиб, охирги инсонларгача етиб 
бориши кафолатлангандир. 

Ҳаётнинг турли-туман бало-офатлари, мусибатлари қар- 
шисида сабр, шукр, таваккул қилиб қадарга рози бўлиш ло- 
зим. Қатъиятли, шижоатли, мурувватли ва фидокор бўлишга 
ҳаракат қилмоқ керак. Қаноатлилик, ғамхўр инсон бўлиш, 
тавозелик ва нохуш воқеалар қаршисида ўзини йўқотмаслик 
сингари ахлоқий сифатларни энг гўзал шаклда ҳаётимизга 
мослаштириб яшашга мажбуру масъулмиз. Бу борада Аллоҳ 
таоло бутун инсониятга берган энг буюк муршиди комил, за- 
риф, покиза шахс Пайғамбар алайҳиссалом намунадирлар. 

Аллоҳ таоло Расулининг ҳаёти қиёматга қадар келади- 
ган наслларга урнакдир. Қуръони каримда у зот хусусида 
шундай дейилган: 








Энг гузал ўрнак CARRIED 


“(Эй Мухаммад алайхиссалом), албатта, Сиз учун (ко- 
фирларнинг бундай озорларига сабр-токат килганингиз са- 
бабли) битмас-туганмас ажр-мукофот бордир. Албатта, 
Сиз улуғ хулқ устидадурсиз” (Қалам сураси, 3-4-оят). 

Пайғамбар алайҳиссаломнинг сийратлари ва муборак 
инсоний фазилатлари инсоний муомалалар чўққисига кўта- 
рилган. 


Расулуллоҳ соллаллоҳу алайҳи ва саллам ўз ҳаётлари да- 
вомида инсониятга йўл кўрсатиш вазифасини шараф билан 
адо этдилар. Аллоҳ таоло Қуръони каримда у зотни “Усваи 
ҳасана”, яъни ўрнак олинадиган шахс деб таърифлайди. Ояти 
каримада: 


“(Эй мўминлар) албатта сизлар учун – Аллоҳга ва 
охират кунидан умидвор бўлган ҳамда Аллоҳни кўп ёд 
қилган кишилар учун – Аллоҳнинг Пайғамбарида (у зот- 
нинг иймон-эътикоди Ba хулк-атворида) гўзал намуна бор- 
дир”, дейилади (Аҳзоб сураси, 21-оят). 

Пайғамбаримиз алайҳиссалом бизга ҳаётларининг ҳар 
саҳифасида мукаммал гўзаллик намунасини кўрсатиб бер- 
ганлар. Бутун одоблар у зотда мужассамлашган. Шунинг 
учун ҳар бир инсон ўзи учун Пайғамбар алайҳиссаломнинг 
шарафли ҳаётларидан, суннатларидан яшаш тарзининг энг 
мукаммал жиҳатларини топа олади. 


Пайғамбаримиз соллаллоҳу алайҳи ва саллам диний 
раҳнамо, давлат бошлиғи сифатида ҳам ўрнак бўла олдилар. 
Илоҳий муҳаббат боғига кирганларга ўрнак бўлдилар. Ал- 
лоҳнинг неъматларига ғарқ бўлиш, шукр ва тавозе ила яшаш 
йулини ургатдилар. 

casas Хазрати Мухаммад Мустафо (соллаллоҳу алайҳи ва саллам) 


У зот қийин вақтларда сабр қилиш ва таслим бўлиш ло- 
зимлигини англатдилар. Омонат устида мард ва бехожат бу- 
лиш билан намуна булдилар. 


Оила аъзоларига булган шафкатлари, ожизу гарибларга 
курсатган мархаматлари, гунохкорларга нисбатан афвлари 
билан урнак булдилар. 

Агар бой булсангиз, бутун Арабистонга хоким булган, 
араб улуғларини ўзига меҳри билан ром қилган у улуғ пай- 
ғамбарнинг тавозе ва мардлигини фикр қилинг! 


Агар заифлардан бӱлсангиз, Маккада золим қўпол 
мушрикларнинг қўли остида яшаган пайғамбар ҳаётидан на- 
муна олинг! 


Агар зафарларга эришган баҳодир фотих бўлсангиз, 
Бадр ва Ҳунайнда душманига ғолиб бўлган, жасорат ва тас- 
лимият пайғамбарининг инсоний фазилатидан ибрат олинг! 


Худо асрасин, агар мағлубиятга учраган бўлсангиз, 
Ухуд жангида шаҳид бўлганлар, яраланганлар орасида ётган 
саҳобаларига қараб сабрли ва ёлғиз Аллоҳга таваккул қилув- 
чи пайғамбарни эсланг! 


Агар муаллим бўлсангиз, масжидда асҳоби суффага но- 
зик, нафис ва ҳассослик билан қалб файзларини тўкиб, 
Илоҳий амрларни ўргатган пайғамбарни фикр қилинг! 


Агар талаба бўлсангиз, ўзига ваҳий олиб келган Жабро- 
ил алайҳиссалом олдида одоб, диккат ва иштиёқ билан утир- 
ган пайғамбарни тасаввур қилинг! 


Агар насиҳат қилувчи воиз ёки муршид бўлсангиз, 
масжиди Набавий ичида, саҳобаларига ўз сўзлари билан ҳик- 
мат сочган пайғамбарни тингланг! Унинг ширин овозига қу- 
лоқ солинг, кўнгил беринг. 








Энг гузал ўрнак CARRIE 


Агар Хакни мудофаа ва таблиг килиб уни кулламокчи 
булсангиз-у, сизга елкадош бирор киши топилмаса, Маккада 
хар кандай ёрдамдан махрум бир холда туриб золимларга 
Хакни эълон килган, уларни хидоятга чакирган пайгамбар 
хаётини ёдга олинг! 


Душмандан голиб булиб, унинг белини синдирсангиз, 
каршингиздагининг кахрини енгиб, ундан устун булсангиз, 
ботилни паришон килиб Хакни эьлон килсангиз, Макканинг 
фатҳи куни ғолиб бўлган кумондонни эсланг! Муқаддас 
шаҳарга буюк тавозе билан, туясининг устида сажда ҳолидек 
энгашиб, шукр ва истиғфор ила кирган пайғамбарни кўз ўн- 
гингизда жонлантиринг! 


Агар деҳқончилик қилиб, уни чиройли амалга оширай 
десангиз, у зотдан ўрганинг! Бани Назр, Хайбар ва Фадак ер- 
ларига эга бўлгач, деҳқончилик ишларини маромига етказа- 
диган шахсларни иш бошига келтирган тадбиркор пайғам- 
бардан ўрнак олинг! 


Агар ҳеч кими йўқ етим бўлсангиз, Абдуллоҳ ва Омина- 
нинг жигарпораси бўлган пайғамбарнинг нурли ёшлигини 
эсланг! 


Агар балоғат ёшида бўлсангиз, Маккада амакисининг 
сурувига чўпонлик қилган пайғамбарликка номзод зотнинг 
ҳаётини ўйланг! 


Агар карвонлар билан йулга чиққан савдогар бўлсангиз, 
Шому Яманга қатнаган бу улуғ зотнинг сафари ҳақида му- 
лоҳаза қилинг! 


Агар қози ёки ҳоким бўлсангиз, Макка зодагонлари 
бир-бири билан келишолмай турганда, у зот берган 
йул-йурикни эсланг! Ҳажарул Асвадни Каъбадаги ўрнига 
қўйиш тўғрисидаги одил маслаҳатни ўйланг! 

озна Хазрати Мухаммад Мустафо (соллаллоҳу алайҳи ва саллам) 


Такроран тарихга юзланинг! Ва масжиди Набавийда 
ўтирган, йуксилу бойга бир хил муомала қилган, инсонлар 
орасида энг адолатли ҳукм берувчи пайғамбарга яна бир бор 
ибрат назарингизни қаратинг! 


Агар оила бошлиғи бўлсангиз, Хадийжа онамиз, Оиша 
онамиз розияллоҳу анҳоларнинг жуфти бўлган у муборак 
зотнинг покиза сийратига, чукур ҳиссиётига ва шафқатига 
эътибор беринг. 


Агар болаларингиз бор бўлса, Фотимаи Заҳро розиял- 
лоҳу анҳонинг отаси, Ҳасан ва Ҳусайн розияллоху анҳуоар- 
нинг боболари бўлган у зотнинг муомалаларини ўрганинг! 


Сиз шахсингиз ва қандай аҳволдалигингиздан қатъи на- 
зар, Пайғамбар алайҳиссалом сиймоларида ўзингизга йўл 
кўрсатувчи энг мукаммал бир муршидни, энг гўзал бир раҳ- 
барни топа оласиз!.. 

У зот шундай бир муршидки, улар колдирган суннат 
амаллар билан хар кандай нотугрини тугирлай оласиз... Из- 
дан чиққан ишларингизни йулга қўйиб, умрингизни ислоҳ 
киласиз! У зотнинг нурли рахбарлиги соясида хаётнинг 
ёмонликларидан кутулиб, хакикий саодатни топасиз! 


Дархакикат, у зотнинг сийрати нодир ва нихоятда гузал, 
хушбуй гуллардан дасталанган гулдастага ухшайди. 

Пайгамбар алайхиссаломнинг хаётлари, жамиятнинг 
бир-бирига зид нукталарида булганларга янада мукаммал ур- 
накдир. Масалан, бир махкумнинг хаёти хокимга, хокимнинг 
xaéTH махкумга мисол булолмайди. Худди шу каби умри ти- 
риклик гамида ўтган йўқсилнинг холи, мол-дунё ичида яшаб 
Ўтган бир бойга намуна бўлолмайди. Пайғамбар алайҳисса- 
ломнинг ҳаётлари эса, ҳар икки тарафга ҳам ўрнак бўла ола- 
ди. 








Энг гузал ўрнак CARAS 


Зеро, Аллох таоло у зотнинг етимликдан бошланган ха- 
ётини турли боскичлардан утказди. Инсон учун кудрат ва ко- 
билият жихатидан энг юкори нукта булган давлат бошликли- 
ги хамда пайгамбарликка кадар юксалтиргандир. У зотнинг 
бутун умрлари мобайнида бошларидан Утказганлари инсон- 
лар хаётидаги хар кандай холатга мукаммал намуна була ола- 
ди. 

Пайгамбарлар ва уларнинг изидан юрган солих инсон- 
лар хак йулда эдилар. Инсониятни нажотга олиб чиқаман де- 
ган йўлбошчилар бир бор кўриниш бера олдилар, холос. Ҳар 
нарсани ўз ожиз ақли билан ўлчаб, ўз идроки билан изоҳлаш- 
га ҳаракат қилган файласуфлар бу хусусда фақатгина бир 
нақш каби бўла олдилар. 


Пайғамбарлар эса, Илоҳий таълимга суянганлари учун, 
бир-бирларини тасдиқловчи ҳидоят раҳбари бўлиб келдилар. 
Ҳақиқатни топиш йўлида инсонларга йўлбошчи бўлишни 
максад қилган файласуфлар Илоҳий таълимдан бебахрали- 
клари, ақл билан тушунганликлари сабабидан бир-бирлари- 
нинг тизимларини чиритиб, ёлғонга чиқаришди. Шунинг 
учун улар на ўзларига, на бошқаларга йўлбошчи бўла олиш- 
ди. 

Масалан, "Авесто"да ахлок фалсафасидан бир канча ко- 
нун-коидалар айтилган. Аммо вахий келмаганлиги учун бу 
фалсафага ишониб, саодатга зришган бирон одам булмаган. 
Чунки файласуфларнинг калблари, нафслари, фикрлари, 
хулклари вахий ёрдами билан етуклаштирилмаган. Шунинг 
учун инсонларда турли туман карашлар пайдо булган. 


Инсонларга охирзамон пайгамбари воситасида икки 
дунё саодатига эриштирадиган, нажотга олиб борадиган яго- 
на дастур Куръони карим берилди. Куръон хакикатларининг 
тимсоли эса Пайғамбаримиз алайҳиссаломдир. Демак, ярати- 

бтаннях». Хазрати Мухаммад Мустафо (соллаллоҳу алайҳи ва саллам) 


лиш ғоясини ҳақиқатга айлантирмокчи бўлган инсон Қуръон 
асосида ва суннатга эргашиб яшамоғи лозим бўлади. Чунки 
Қуръони карим ва суннат дунё ва охиратнинг саодатидир. 
Муҳаммад соллаллоҳу алайҳи ва саллам биз умматларига 
Қуръони карим ва суннатни икки буюк раҳбар қилиб колдир- 
дилар. Расулуллоҳ пайғамбарликни бошламасларидан аввал 
у зотни қавмнинг меҳрига сазовор бўлди. Аллоҳ маҳбуб бан- 
дасини ўша давр кишиларига севдириб, “ал-Амин”, яъни 
ишончли деган унвонни бериб қўйди. 


Каъба йиллар давомида нураб қолганлиги учун уни таъ- 
мирлаш пайти келган эди. Қавмдагилар Ҳажарул Асвадни ўз 
Ўрнига қўйиш хусусида бир-бирлари билан келишолмай қо- 
лишди. Сўнг Пайғамбар алайҳиссаломнинг айтган фикрлари- 
ни эътирозсиз қабул қилишди. Расулуллоҳ шу даражада са- 
доқатли инсон эдиларки, ҳали у зотга иймон келтирилмаган 
даврда ҳам ваъдаларига содиқ колишларига ишонишган. 
Ҳатто Муҳаммад соллаллоху алайҳи ва салламнинг ашаддий 
душманлари бўлган Абу Суфён ҳам Бизанс императори Хи- 
раклнинг: “Гапида турмаган вақти бўлганми?” деган саволи- 
га “Йук! Айтган сузида туради, ваъдасини бажаради”, деб 
айтган (Бухорий, Бадул вахйи 6, солат 1, Садокат 28: Муслим, жиход,74). 


Яна бир ашаддий душманлари булган Абу Жахл ва 
унинг уртоклари бир куни у зотга: “Эй Мухаммад! Биз сени 
ёлғончи демаймиз. Бизнинг назаримизда садоқатли, тўғри 
сўз одамсан, лекин биз сен келтирган нарсани ёлғон деймиз”, 
дейишган. Бу ҳол уларнинг у зотга нақадар ишонганликлари- 
ни кўрсатиб турибди. Мана шу ҳодиса устида ояти карима 
ҳам нозил бўлди: 


“(Эй Муҳаммад алайҳиссалом,) албатта, Биз уларнинг 
гаплари Сизни маҳзун қилишини билурмиз. Зотан, улар 








Энг гузал ўрнак CARATS 


Сизни ёлғончи килмайдилар, балки бу золимлар Аллох- 
нинг оятини инкор қиладилар” (Анъом сураси, 33-оят). 


Ҳамма, ҳатто ўтакетган қабиҳ ғанимлари ҳам у зотнинг 
хаклигини тан олишар эди. Аммо бузуқ нафсониятлари сабаб 
айтганларини рад этишарди. 


Қуйидаги воқеа ҳам Пайғамбаримиз алайҳиссаломнинг 
мушриклар тарафидан “Амин” ишончли деб сифатланишла- 
рига сабаб бўлган. 


Хайбар уруши вақтида яхудийлардан бўлган Ясор ном- 
ли бир чўпон Муҳаммад алайҳиссаломнинг ёнларига келади. 
Бир муддат сухбатдан кейин у Исломга киради ва мусулмон- 
ларга қўшилишни истайди. Расуллуллоҳ унга: “Олдин қўйла- 
рингни эгаларига топшириб кел, сўнгра, майли, қўшилгин”, 
деганлар (Ибн Ҳишом сийратин Наби, Байрут 1937, Дорул Фикр, 3, 397- 
398: Ибн Хажар, ал Исаба, Байрут 1328, Дори Ихойит-Тиросил-Араби, І, 38- 
39). 

Бу ҳолат урушнинг муддати чўзилган, мусулмонлар 
учун озиқ-овқат топиш қийин кечаётган даврда юз берган. 
Шубҳасиз, бу буйруқ энг қийин вақтда ҳам масъулиятни ҳис 
қилмоқ ва омонатга риоянинг аҳамиятини жонли мисол тар- 
зида кўрсатиб беряпти. 


Меърож ҳодисасида Ҳазрати Абу Бакр розияллоху анху- 
нинг “У зот айтган бўлса, тўғридир!” деган жавоби ҳам 
ҳақиқий ишончни билдиради. 

Пайғамбар алайҳиссаломнинг ҳаётларидаги ҳисобсиз 
адолат, марҳамат ва раҳмат кўринишлари бутун инсоният 
учун Қиёматга қадар намунадир. Бу қиёссиз чироқнинг 
оламга таратган порлоқ нурини кўра олган ҳар бир инсофли 
кўз ушбу ҳақиқатни виждонан инкор қила олмайди. 
Дарҳақиқат, иймон келтирмаган илм аҳллари ҳам Пайғамбар 

озна Хазрати Муҳаммад Мустафо (соллаллоҳу алайҳи ва саллам) 


алайҳиссаломнинг фазилатлари ва муваффақиятларини ин- 
соф ила тасдиқлаб туришибди. Ана шундай олимлардан бири 
Томас Чарли: “Унинг туғилиши Нурнинг зулматдан ажрали- 
шидир”, дейди. 


Мана бу фикр эса Пайғамбаримиз алайҳиссаломнинг 
фазилатларини ёрқин тарзда ифода этган: “Муҳаммад эриш- 
ган муваффақиятга инсоният тарихи давомида на бир Пай- 
ғамбар, на бир ислоҳ қилувчи эриша олган”. 


Бу каби ҳақли эътирофлар жуда ҳам кўп. Масалан, Б. 
Смит: “Муҳаммад шартномасиз иттифоқ туза олган шахс, 
яъни бир овоздан ислоҳотчиларнинг энг буюгидир”. 


Ёзувчи Станлей Лана Поло ҳам бу ҳақиқатни тан олади: 
“Муҳаммаднинг душманларига қарши энг буюк ғалабани 
қўлга киритган куни айни вақтда ўзи учун энг буюк фазилат 
зафарини қозонган кунидир. Макка фатҳ қилинганда Қу- 
райшни ҳеч қандай бадал олмай озод қилди. Умумий бир афв 
ҳолида бутун Макка аҳолисини бу амрга ҳақли деб билди”. 

Артур Гилман бундай дейди: “Макканинг фатҳи сабаб 
унинг олийжаноблигини кўрдик. Ўтмишда ўзига қилинган 
зулмларнинг таъсири ўч олмокка олиб бориши мумкин эди. 
Аммо Муҳаммад қўшинига ҳар қандай кон тўкишни ман қил- 
ди. Буюк бир шафкат кўрсатди ва Аллоҳга шукр қилди”. 


1789 йилги буюк инқилоб асосларини тайёрлаганлардан 
бири, файласуф Ла Фаетте машхур “Инсон ҳақлари баённо- 
маси” асари босилмасдан аввал бутун ҳукуқ тизимларини 
тадқиқ қилди. Ислом ҳуқуқининг устунлигига гувоҳ бўлиб, 
шундай ҳайқирди: “Эй шонли Муҳаммад! Адолатда шундай 
бир чўққига эришдингки, бу кунга қадар ҳеч ким у даражага 
етолмади ва бундан кейин ҳам етолмайди...” (Комил мерос, Та- 
жрид сарих таржимаси, Анкара 1972, 9, 289). 








Энг гузал ўрнак CARRIES 


Мана бу хакикий фазилатдирки, мусулмон булмаганлар 
хам тан олиб, койил колди! Пайгамбаримиз алайхиссалом- 
нинг фазилатлари, билимдонликлари у кишига ишонмаган- 
лар тарафидан хам тасдикланиб келмокда. 


Мухаммад соллаллоху алайхи ва салламнинг сийратла- 
ри хар турли саволга жавоб бера олади. Зеро, у зотнинг 
хулклари асл ахлокий мукаммалликни узида жамлагандир. 
Берган набавий сабоклари ер юзидаги бутун инсонлар учун 
тарбиянинг асосий нуктасини ташкил килади. У зот Нур из- 
ловчиларга Hyp сочадилар. Ҳидояти тўғри йўлни истаганлар 
учун сунмас машъаладир. У зот бутун башариятнинг ягона 
муршидидир. 

Расулуллох соллаллоху алайхи ва саллам рахнамоликла- 
ри остида бутун тоифалар жамланган. Яъни барча миллатлар 
тиллари, ранглари, ижтимоий, маданий холатлари бошка-бо- 
шка булишига карамай бир максадда бирлашдилар. Хеч кай- 
си инсонни бу жамоага киришдан тусадиган конун йук. Бу 
бирлашиш факат битта кавм учун булмаган, балки барча ин- 
сонлар учун доимий илму ирфоннинг марказига айланган. 
Бой ва факир, заиф билан кучли, ок билан кора бир хилдаги 
иймон биродари эдилар. 


Пайгамбаримиз алайхиссаломга хайрихох булганларга 
фикр килган холда карасангиз, Хабашистон кироли Нажо- 
ший, Маан ҳокими Феъва, Хумайр раиси Зулкила, Феруз 
Дайламий, Яман улуғларидан Меракубуд, Уммон Валилари- 
дан Убайд ва Жаъфар каби мумтоз шахсларни кўрасиз. 


Яна бир назар ташласангиз, бу ҳукмдорларнинг ёнида 
Билол, Ясир, Суҳайб, Ҳаббоб, Аммор, Зиннура, Абу Фақайхо 
каби ҳеч кими йўқ инсонларни ҳам, Сумайя, Мубойна Нах- 
дия, Умми Абис каби жориялар, ҳимоясиз аёлларни ҳам 
кўрасиз. 








LAI 





CLAP 


casas Хазрати Муҳаммад Мустафо (соллаллоҳу алайҳи ва саллам) 


У кишининг улуғ саҳобалари орасида ўткир акл, ёрқин 
фикр ва метин иродага эга бўлганлар ҳам, энг нозик ишларга 
лаёқатли, дунё сирларидан хабардор, мамлакатларини акл-за- 
коват билан бошқарадиган инсонлар ҳам бор эди. 


Пайғамбар алайҳиссаломга эргашган инсонларнинг кў- 
плари шаҳарларни бошқардилар. Катта-катта ҳудудларга во- 
лий бўлдилар. Инсонлар уларнинг соясида саодатга эришди, 
адолатнинг завқини топди. Улар халқ ичида омонлик, сокин- 
ликни ёйдилар. Бу инсонлар бир-бирлари билан ака-ука, қа- 
риндош каби яшадилар. 


Ж 





“бу, 
Иккинчи Булим 
ә © 














% Расулуллоҳ соллаллоху алайҳи ва 
салламнинг юксак ахлоклари 


% Юлдузлардаги ўлчовлар 


Расулуллох соллаллоху алайхи Ba 
салламнинг юксак ахлоклари 


Тарихнинг Учмас сахифларини вараклаб чукур мулохаза 
килинса, хеч бир инсоннинг хаёти Пайгамбаримиз алайхис- 
саломнинг хаётлари Урганилганидек хар томонлама, дакик 
нукталаригача Урганилмаган. Агар у зотнинг намуна була 
оладиган шахсиятларини очиб беришга харакат килинса, 
жилд-жилд китоб камлик килади. 


Исломий илмлар суянадиган асос Курьон ва Суннатдир. 
Суннат у зотнинг сузлари, хулклари, карорлари, хол ва муо- 
малаларидир. Курьон ва Суннат очик хукм килган нарсалар- 
да ижтиходга Урин йУк. Ижтиход Куръон ва Суннат очик 
хукм килмаган мавзуларда мужтахидлар маълум йуллар би- 
лан масалани хал килишларидир. Улар хам бу масалани 
Курьон ва Суннат асосида амалга оширадилар. Уша ижтиход 
нуқтасида Расулуллоҳнинг суннатларини хар тарафлама ўз- 
ларига далил қилиб оладилар. 


Дарҳақиқат, 1400 йилдан бери босилаётган асарлар 
Қуръони карим ва Пайғамбар соллаллоху алайҳи ва саллам- 
нинг амалларини изоҳлаш, таърифлаш ҳаракатидалар. Фахри 
коинотнинг инсоний истеъдод ва тоқат ичидаги комиллик 
жиҳатларини англамоғимиз қийин. Чунки бу оламдаги мав- 
жуд хабарлар у кишининг бор фазлларини изоҳлаб, идрок 
қилишга кифоя килолмайди. Бир пиёлага уммонни сиғдириш 

єтаннях». Хазрати Мухаммад Мустафо (соллаллоҳу алайҳи ва саллам) 


мумкин бўлмаганидек, Нури Муҳаммадияни идрок қилиш 
ҳам, муносиб ҳолда изоҳлаш ҳам мумкин эмасдир. 


Қуйида Расулуллоҳнинг шахсиятларини танимоқлик йў- 
лидаги баъзи қайдларни келтирамиз. 


Расулуллоҳ соллаллоҳу алайҳи ва салламнинг 
сиймолари ва ахлоқий гўзалликлари 


Расулуллоҳ соллаллоҳу алайҳи ва саллам сурати гўзал, 
сийрати мукаммал, ўхшаши яратилмаган бир муборак зот- 
дирлар. 

Расулуллоҳнинг суратлари ва сийратлари мукаммалли- 
гини муносиб ҳолда баён қилиш мушкул. Имом Қуртубий: 


“Расулуллоҳ соллаллоҳу алайҳи ва салламнинг ҳусну 
жамоллари тула зоҳир бўлмаган. Агар бутун гузалликлари 
тўлиғича, бор ҳақиқати билан курсатилганда эди, саҳобалар 
у зотга қарамоқликка тоқат қила олмас эдилар”, дейдилар 


(Али Ёрдим, Пайғамбаримизнинг шамойили. Истанбул, 1998, 49). 


Дарҳақиқат, Расулуллоҳ соллаллоҳу алайҳи ва саллам 
билан доим бирга бўлганлар орасида ҳам у кишининг нурли 
жамолларини тўйиб кўрганлар жуда оздир. Ҳаттоки суҳбат 
асносида ҳам рупараларига карашарди. Кўзларига фақат Ҳаз- 
рати Абу Бакр ва Ҳазрати Умаргина қарай олишгани ривоят 
қилинади. Улар Пайғамбар алайҳиссаломга қараб табассум 
қилишар, Фахри коинот ҳам уларга табассум билан илтифот 
қилардилар (Термизий, Маноқиб, 16/3668). 


Бу ҳолат ҳақида Миср фотиҳи деб ном олган Амр ибн Ос 
умри сўнгида шундай дейди: 


“Расулуллоҳ билан узоқ муддат бирга бўлдим. У зот- 
нинг ҳузурида ҳис қилган ҳаё туйғуларим сабабидан бошим- 





Расулуллоҳ соллаллоҳу алайҳи ва салламнинг юксак ахлоклари CARRIES 


ни кутариб нурли юзларини туйиб-туйиб куролмадим. Агар 
бугун менга биронтаси: “Бизга Расулуллохни айтиб беринг, 
сифатлаб беринг” деса, ишонингки, англатомайман” (Муслим, 
Иймон, 192. Ахмад ибн Ханбал, «Муснад». Истанбул 1992, 4, 199). 


Расули акрам соллаллоху алайхи ва саллам атрофидаги- 
ларга ишонч ва хузур берадиган муборак юзли инсон эдилар. 
Юзлари юзларнинг энг чиройлиги ва покизаси эди. Яхудий 
олимларидан Абдуллох ибн Салом Пайгамбар алайхиссалом 
Мадинага ҳижрат қилганларида қизиқиб ёнларига борди. 
Муборак юзларига карагач: “Бу юзнинг эгаси асло ёлғон га- 
пирмайди!” деб мусулмон бўлди (Термизий, Қиёмат, 42/2485: Аҳ- 
мад, 5, 451). 


Чунки зотдаги гўзаллик, ҳайбат, нурлилик ва латофат 
шу даражада эдики, Аллоҳнинг Пайғамбари эканликларига 
бошқа бир мўъжиза, далил, ҳужжатга эҳтиёж қолмаган. 


Расулуллоҳга бирор нарсанинг ёққан-ёқмагани юзлари- 
дан маълум бўлиб турарди. Вужудларида ҳаё ва қатъиятли- 
лик ёнма-ён эди. Қалбларининг ҳолатини изоҳ қилишнинг 
эса, имкони йУкдир. Юзларида нури малоҳат, сўзларида са- 
лобат, ҳаракатларида латофат, тилларида аниқлик, калимала- 
рида фасоҳат, баёнларида балоғат бор эди. Зиёда гапирмас 
эдилар, ҳар каломлари ҳикмат ва насиҳат эди. Сузларида 
асло малоллик бўлмасди. Ҳар кимнинг ақл- идрокига лойиқ 
гапирар эдилар. 

Мулойим ва тавозели эдилар. Кулишларида ошиқча 
қаҳқаҳа бўлмасди. Доим табассумли ҳолда бўлар эдилар. Но- 
гохдан кўрган одам ҳайбатларидан ҳаяжонга тушарди. У зот 
билан суҳбатлашган одам қалбан боғланиб қоларди. Кунгли- 
да чин муҳаббат уйғонарди. 


Фазилатли инсонларга алоҳида ҳурмат кўрсатардилар. 
Қариндошларига ҳам зиёда бир икромда бўлардилар. Оила 

casas Хазрати Мухаммад Мустафо (соллаллоҳу алайҳи ва саллам) 


аъзоларига ва саҳобаларга гўзал муомалада эдилар. Бошка- 
ларга ҳам лутф билан муомала қилардилар. Ўзлари нима еб- 
ичсалар хизматкорларига ҳам шундай едирар ва нима кийса- 
лар шундай кийдирар эдилар. Саховатли, эҳсон қилувчи, 
шафкатли, мархаматли, керагида жасур ва керагида ҳалим 
эдилар. 


У зотнинг мардлигу мархаматларини лойиқ ҳолда так- 
дирлаш қийин эди. Саховатлари фақирликдан қўрқмаган 
одамнинг саховати эди. 


Жобир розияллоҳу анҳу шундай дейди: 


“У зотдан бирон нарса сўраган одамга ҳеч қачон йўқ де- 
маганлар” (Муслим, Фазоил, 56). 


Қариндошларини кўп зиёрат қилувчи, халкка энг кўп 
меҳрибонлик кўрсатувчи, одамларга гўзал муомала қилувчи, 
ёмон ахлокдан энг кўп сакланувчи, энг гўзал одоб ва ахлоқ 
соҳиби эдилар. У зот дедиларки: 


“Қиёмат кунида мўмин банданинг тарозисида энг оғир 
бўлган нарса гўзал ахлокдир. Аллоҳ таоло жирканч ҳаракат- 
лар қилган, ёмон сўзларни гапирган одамдан нафратланади” 
(Термизий, Бирр, 62/2002). 


Расулуллоҳ соллаллоҳу алайҳи ва саллам ваъдасида со- 
бит, сўзига содиқ киши эдилар. Ахлоклари, закийликлари 
жиҳатидан бутун инсонлардан устун ва ҳар қандай мақтовга 
лойиқ эдилар. Доимо тафаккур ҳолатида бўлардилар. Зарур 
бўлмаса, гаплашмасдилар. Жим туришлари узоқ бўларди. 
Сўз бошласалар, чала қолдирмасдилар. Бир қанча маънолар- 
ни бир неча калимага жойлардилар. Сўзлари дона-дона эди. 
Юмшоқ табиатли бўлишларига қарамай, салобатли, ҳайбат- 
ли эдилар. 





